**Ministru kabineta noteikumu projekta “Rīgas Tehniskās universitātes Olaines Tehnoloģiju koledžas nolikums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo projekta anotācijas I sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “ Rīgas Tehniskās universitātes Olaines Tehnoloģiju koledžas nolikums” (turpmāk – projekts) ir izstrādāts saskaņā ar Augstskolu likuma 10.1 panta pirmo daļu, kas nosaka, ka koledžas nolikumu kā Ministru kabineta noteikumus izdod Ministru kabinets pēc izglītības un zinātnes ministra ieteikuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2018. gada 27. novembra rīkojuma Nr. 635 “Par Olaines Mehānikas un tehnoloģijas koledžas reorganizāciju” (turpmāk – MK rīkojums nr. 635) 5. punktu ir noteikts uzdevums Izglītības un zinātnes ministrijai sagatavot un izglītības un zinātnes ministram līdz 2019. gada 1. maijam iesniegt Ministru kabinetā tiesību aktu projektus, kas saistīti ar Olaines Mehānikas un tehnoloģijas koledžas reorganizāciju.  Ar MK rīkojumu Nr. 635 Ministru kabinets ir pieņēmis lēmumu reorganizēt Olaines Mehānikas un tehnoloģijas koledžu, nododot to atvasinātai publiskai personai – Rīgas Tehniskai universitātei. Olaines Mehānikas un tehnoloģijas koledža turpinās pastāvēt kā Rīgas Tehniskās universitātes aģentūra "Rīgas Tehniskās universitātes Olaines Tehnoloģiju koledža" (turpmāk - koledža).  Šobrīd Olaines Mehānikas un tehnoloģijas koledžas darbību nosaka Ministru kabineta 2006. gada 21. novembra noteikumi Nr. 945 "Olaines Mehānikas un tehnoloģijas koledžas nolikums” (turpmāk – OMTK nolikums). Pamatojoties uz Izglītības un zinātnes ministrijas izstrādātā Ministru kabineta noteikumu projekta “Par Ministru kabineta 2006. gada 21. novembra noteikumu Nr. 945 "Olaines Mehānikas un tehnoloģijas koledžas nolikums" atzīšanu par spēku zaudējušiem””(izsludināts valsts sekretāru sanāksmē 2019. gada 16. maijā prot. Nr. 19 14.§(VSS-423) kurā ir paredzēts, ka OMTK nolikums zaudēs spēku 2019. gada 1. jūlijā (<http://tap.mk.gov.lv/mk/tap/?pid=40473068>).  2019. gada 28. martā no Rīgas Tehniskās universitātes tika saņemta vēstule Nr. 01000-2.2.1-e/56, kurā lūgts virzīt koledžas nolikumu apstiprināšanai Ministru kabinetā. Tā kā Olaines Mehānikas un tehnoloģijas koledža tiek nodota Rīgas Tehniskai universitātei un ņemot vērā, ka koledžas, saskaņā ar Augstskolu likuma 10.1 panta pirmajā daļā noteikto darbojas uz tās nolikuma pamata un saskaņā ar Augstskolu likuma 9. panta otro daļu viens no nosacījumiem, lai izsniegtu valsts atzītu diplomu ir tas, ka koledžu nolikumi ir apstiprināti Ministru kabinetā, ir izstrādāts projekts.  Koledžas nolikumā ietvertas Augstskolu likuma 10.1 panta pirmajā daļā noteiktās prasības, lai nodrošinātu koledžas darbības atbilstību augstāko izglītību reglamentējošajiem normatīvajiem aktiem.  Ņemot vērā to, MK rīkojuma Nr. 635 1. punkts paredz ar 2019. gada 1. jūliju Olaines Mehānikas un tehnoloģijas koledža tiek nodota Rīgas Tehniskai universitātei, projekts paredz, ka tas stājas spēkā 2019. gada 1. jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Rīgas Tehnisko universitāti, koledžu un tās personālu. |
| 2. | Tiesiskā regulējuma ietekme uz tautsaimniecību un administratīvo slogu | Projekts nodrošinās koledžas darbību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts vai pašvaldību budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts neskar Latvijas Republikas starptautiskās saistības. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildē būs iesaistīta Rīgas Tehniskā universitāte, koledža un tās personāls. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

N. Mazure, 67047940

[Nadezda.mazure@izm.gov.lv](mailto:Nadezda.mazure@izm.gov.lv)